संडे मार्केट, मॉल्स से 50 मोबाइल चुराने वाला पकड़ा
संडेमार्केट,तंग बाजारों, मॉडल टाउन और शॉपिंग मॉल्स में लोगों की जेब से मोबाइल फोन निकालने वाले गिरोह के एक सदस्य को थाना छह पुलिस ने पकड़ा है। उससे 50 मोबाइल फोन बरामद हुए हैं। आरोपी की पहचान बिहार के भागलपुर के गांव दौना के मोहम्मद शाहनवाज (30) के रूप में हुई है। गैंग का सरगना झारखंड के जिला साहिबगंज के गांव तीन पहाड़ का रहने वाला राजा उर्फ राजन फरार है।
थाना छह के एसएचओ निर्मल सिंह ने कहा कि शनिवार शाम एएसआई राकेश कुमार एएसआई नरिंदर सिंह ने निक्कू पार्क के पास दो लोगों को रोका। राजा भाग गया और शहनवाज से चोरी के 13 मोबाइल फोन मिले। वे मॉडल टाउन फोन बेचने आए थे। शहनवाज को इतवार सुबह कोर्ट में पेश करके दो दिन के रिमांड पर लिया गया। उसने बताया कि उसका अवतार नगर में किराए का घर है। उसकी निशानदेही पर उससे चोरी के 37 मोबाइल मिले। उसका लुधियाना के करतार नगर में भी किराए का मकान है। निर्मल सिंह ने कहा कि - राजा फोकल प्वाइंट के पास किराए के मकान में रहता है, जहां पुलिस ने रेड की। दोनों की दो महीने पहले सिटी रेलवे स्टेशन पर मुलाकात हुई थी। शहनवाज ड्राइविंग करता था। वे बैग भरकर मोबाइल बिहार ले जाना चाहते थे। दोनों भीड़भाड़ वाली जगह से मोबाइल चुराते थे।
थाना 6 की पुलिस ने स्नेचर से ये मोबाइल बरामद किए हैं। ज्यादातर महंगे हैं।
hin_Deva bho_Deva hin_Deva hin_Deva